cyanic-selkie/wikianc huggingface dataset:
Εμβόλιο κατά της διφθερίτιδας
Το εμβόλιο κατά της διφθερίτιδας είναι ένα εμβόλιο που χρησιμοποιείται κατά του βακτηριδίου Corynebacterium diphtheriae, του μολυσματικού παράγοντα που προκαλεί τη διφθερίτιδα. Η χρήση του είχε ως αποτέλεσμα τη μείωση του αριθμού των κρουσμάτων σε ποσοστό μεγαλύτερο του 90% σε παγκόσμιο επίπεδο, μεταξύ του 1980 και του 2000. Συνιστώνται τρεις αρχικές δόσεις και κατόπιν αυτού το εμβόλιο καθίσταται αποτελεσματικό κατά περίπου 95%. Η δράση του διαρκεί περίπου 10 χρόνια, οπότε και χρειάζεται μια αναμνηστική δόση. Η ανοσοποίηση μπορεί να ξεκινήσει στην ηλικίας των έξι εβδομάδων, με τις επόμενες δόσεις να χορηγούνται κάθε τέσσερις εβδομάδες.
Το εμβόλιο κατά της διφθερίτιδας είναι πολύ ασφαλές. Σπάνια εκδηλώνονται σημαντικές παρενέργειες. Στην περιοχή της έγχυσης ενδέχεται να εκδηλωθεί πόνος. Στο σημείο της έγχυσης μπορεί να σχηματιστεί ένα εξόγκωμα που διαρκεί μερικές εβδομάδες. Το εμβόλιο είναι ασφαλές τόσο κατά τη διάρκεια της εγκυμοσύνης, όσο και για άτομα με κακή λειτουργία του ανοσοποιητικού συστήματος.
Για την πρόληψη της διφθερίτιδας χρησιμοποιούνται πολλά συνδυασμένα εμβόλια. Σε αυτά περιλαμβάνονται το τοξοειδές του τετάνου (γνωστό ως εμβόλιο dT ή DT), καθώς και το εμβόλιο κατά του τέτανου και του κοκκύτη που είναι γνωστό ως εμβόλιο DPT. Ο Παγκόσμιος Οργανισμός Υγείας έχει συστήσει τη χρήση του από το 1974. Σχεδόν το 84% του παγκόσμιου πληθυσμού έχει εμβολιαστεί. Χορηγείται με ενδομυική ένεση. Το εμβόλιο πρέπει να φυλάσσεται σε ψυγείο, αλλά να μην καταψύχεται.
Το εμβόλιο κατά της διφθερίτιδας δημιουργήθηκε το 1923. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο με τα πιο σημαντικά φάρμακα που είναι απαραίτητα σε ένα σύστημα υγείας. Το 2014 η χονδρική τιμή της έκδοσης που περιέχει το τοξοειδές του τετάνου κυμαινόταν μεταξύ 0,12 και 0,99 δολαρίων. Στις ΗΠΑ κοστίζει λιγότερο από 25 δολάρια.
Παραπομπές
Διφθεριτιδα
Μανασσής Ιωαννίνων
Ο Μανασσής είναι ορεινός οικισμός του νομού Ιωαννίνων του δήμου Κεντρικού Ζαγορίου. σε υψόμετρο 900μ. Βρίσκεται στις βόρειες πλαγιές του Μιτσικελίου ανάμεσα στα χωριά Καλουτά και Δίκορφο. Ο πληθυσμός του, σύμφωνα με την απογραφή του 2011 είναι 26 κάτοικοι, ενώ ήταν 37 κάτοικοι σύμφωνα με την απογραφή του 2001. Το χωριό είναι ανακηρυγμένος παραδοσιακός οικισμός καθώς διατηρεί στοιχεία Ζαγορίτικης αρχιτεκτονικής.
Ιστορία
Χρονολογείται από τον 15ο αιώνα. Δεν είναι γνωστό από πού έχει ονομαστεί το χωριό ούτε από ποιους και πότε κτίστηκε. Το τοπωνύμιο πρέπει να θεωρείται κυριώνυμο από το επώνυμο Μανασσής, άποψη που με αμφιβολία διατυπώνει και ο Λαμπρίδης, ο οποίος αναρωτιέται αν υπάρχει σχέση μεταξύ των οικογενειών Μανασσή, που άκμασαν στα Γιάννενα κατά το έτος 1540, με το χωριό Μανασσή. Ωστόσο, ήδη από το 1431 η Μανασσή αναφέρεται ανάμεσα στα 14 χωριά που είχαν συνθηκολογήσει με τους Τούρκους.
Η ακμή του χωριού συμπίπτει με τα χρόνια της εξουσίας του Αλή Πασά. Οι Μανασσιώτες ταξίδευαν στη Ρουμανία και ο πλούτος έμπαινε στο χωριό άφθονος. Ήταν χωριό φημισμένο για τα αρχοντόσπιτά του, για το ωραίο του κρασί αλλά κυρίως για τους γλεντζέδες κατοίκους του. Για τον πλούτο του αυτό χτυπήθηκε πολύ από τους ληστές.
Με προεδρικό διάταγμα του 2005 αναγνωρίστηκε επίσημα ως μαρτυρικό χωριό.
Εξωτερικοί Σύνδεσμοι
Κατηγορία:Χωριά του νομού Ιωαννίνων Κατηγορία:Δήμος Κεντρικού Ζαγορίου Κατηγορία:Δήμος Ζαγορίου
Λάσα Μετσόβου
Η λέξη λάσο απαντάται σε έγγραφα της οθωμανικής περιόδου ως όρος που προσδιορίζει τα κληροδοτήματα που διαθέτει προς χρήση μία κοινότητα.
Η περίπτωση του Μετσόβου
Στην περίπτωση του Μετσόβου η διαχείριση των λάσων συνιστά, ήδη από τον 18ο αιώνα, μία από τις σημαντικότερες κοινοτικές λειτουργίες. Η αγάπη προς την γενέθλιο τόπο και ο κοινωνικός αλτρουισμός των Μετσοβιτών της διασποράς, είχε ως αποτέλεσμα να συσσωρευτεί στο Μέτσοβο ένα σημαντικό ''ευεργετικό κεφάλαιο. ''Μάλιστα από τις αρχές του 19ου αιώνα είχε συνταχθεί ειδικός κώδικας, όπου καταχωρούνταν οι διαθήκες των διαθετών. Αυτός καταστράφηκε το 1854, καταρτίστηκε εκ νέου από την πατριαρχική εξαρχία Μετσόβου και καταστράφηκε ξανά το 1941.
Διαχείριση
Καθ’ όλη την διάρκεια του 19ουαιώνα η διαχείριση των λάσων του Μετσόβου συνιστά ένα από τα βασικότερα ζητήματα της τοπικής κοινωνίας. Οι υπεξαιρέσεις ποσών από μέλη της άρχουσας κοινωνικής ομάδας και οι μεταξύ τους αντιπαλότητες, οδηγούν σε μία εξοντωτική δικαστική αντιπαράθεση, η οποία καταλήγει σε φυλακίσεις και σε επεμβάσεις των οθωμανικών αρχών. Η απήυδηση τους, για την σφοδρότητα αυτής της σύγκρουσης, εκφράζεται χαρακτηριστικά σε επιστολή που στέλνει το 1836 ο πασάς των Ιωαννίνων στους προεστούς του Μετσόβου, όπου, μεταξύ άλλων, τονίζει:« ''με αυτήν την κακίαν σας καταντήσεταν αυτήν την χώραν εις αχαμνόν χάλι σας λέγω ότι περισσότερον δεν ημπορώ να σας υποφέρω, μόνον σας προστάζω ακόμη αυτήν την φοράν, να τραβήσητε το μάτι κ΄το χέρι από την αρπαγήν της κοινότητας, κ΄ενωμένοι όλοι με ειλικρινή αγάπην κ΄ομόνοιαν, να φροντίσητε το συμφέρον της πατρίδος, όλους σας αγαπώ εξ ίσου, κ΄ ουδείς να μη κάμη την παραμικράν κατάχρησιν εις το κοινόν σας''  ».
Πηγές
Arhivelor Statului din Republica Socialistă România,Vol. Ι, Bucureşti1983, doc. 186, 578, 758, 806, 1083, 2166, 2640,2641, 3179, 3180,3321,3324, 3354.
Ώκελλος
Ο Ώκελλος ή Όκέλλος ήταν αρχαίος Έλληνας Πυθαγόρειος φιλόσοφος.
Βιογραφικά στοιχεία και έργο του
Έζησε και άκμασε τον 5ο αιώνα π.Χ..
Έγραψε περί φύσεως του παντός. Από τα έργα του διασώθηκαν μόνον τα αποσπάσματα που συνέλεξε ο συγγραφέας Στοβαίος.
Ίλντριντ Α΄ του Μπάμπουργκ
Ο Ίλντριντ Α΄ του Μπάμπουργκ (Ealdred I of Bamburgh, ... - 933) γιος του Ίντγουλφ Β΄ της Νορθουμβρίας ήταν βασιλιάς στην Βερνικία το βόρειο τμήμα της Νορθουμβρίας στις αρχές του 10ου αιώνα. Ο πατέρας του Ίλντριντ ονομαζόταν σύμφωνα με τα "Χρονικά του Ούλστερ" "βασιλιάς των Σαξόνων του βορά" και πέθανε το 913. Ο Ίλντριντ διαδέχθηκε στην Νορθουμβρία τους βασιλείς Έογουιλ και Χάλφνταν που σκοτώθηκαν στην μάχη του Τέντενχωλ (910) αλλά είναι άγνωστο αν η οικογένεια του είχε συγγενικές σχέσεις με προηγούμενους βασιλείς της Νορθουμβρίας.
Η "Ιστορία του Σάνκτο Καθμπέρτο" σημειώνει ότι ο Ίλντριντ "ήταν φίλος του βασιλιά Εδουάρδου του πρεσβύτερου, όπως ο πατέρας του ήταν και ο ίδιος ευνοούμενος του Αλφρέδου του Μέγα". Ο Ίλντριντ εκδιώχθηκε από τα εδάφη τα οποία διοικούσε στην Νορθουμβρία ή στο βόρειο τμήμα της από τον Ραγκνάλ ουα Αιμάρ γύρω στο 914 ή εναλλακτικά μέχρι το 918. Ο Ίλντριντ κατέφυγε στον Κωνσταντίνο Β΄ της Σκωτίας και πολέμησαν μαζί τον Ραγκνάλ ουά Αιμάρ στην μάχη του Κόρμπριτζ η οποία χρονολογείται σύμφωνα με τα Χρονικά του Ούλστερ και τα Χρονικά των βασιλέων της Άλμπα το 918. Η μάχη ήταν καθοριστική και φαίνεται μετά από αυτή ο Ραγκνάλ παρέμεινε κύριος στο νότιο τμήμα του βασιλείου της Νορθουμβρίας στο πρώην βασίλειο της Ντέιρα ή πιθανότατα σε ολόκληρη την Νορθουμβρία. Το 924 ο Ίλντριντ υποτάχθηκε στον Εδουάρδο τον πρεσβύτερο και στις 12 Ιουλίου 927 ήταν ένας από τους βασιλείς του βορά που είχαν δηλώσει την υποταγή τους στον γιο του Εδουάρδου Έθελσταν της Αγγλίας στο Ίμοντ Μπρίτζ. Ο Ίλντριντ καταγράφεται σε ένα από τα διατάγματα του Έθελσταν που εκδόθηκαν στην νότια Αγγλία την περίοδο 931 - 932 αλλά στην συνέχεια δεν αναφέρεται ποτέ. Τα Ιρλανδικά Χρονικά του 15ου αιώνα αναφέρουν τον θάνατο ενός βασιλιά των βορείων Σαξόνων το 934 ο οποίος πολύ πιθανό να ταυτίζεται με τον Ίλντριντ. Το Λεξικό της Οξφόρδης τονίζει ότι αναφέρεται στον άγνωστο πατέρα του Οσούλφ Α΄ του Μπάμπουργκ.
Εξωτερικοί σύνδεσμοι
Κατηγορία:Βασιλείς της Νορθουμβρίας
1577 Ρεΐς
Ο Ράις (Reiss) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,646. Ανακαλύφθηκε το 1949 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά του προς τιμή του Γάλλου αστρονόμου Γκυ Ράις (Guy Reiss).
Φυσικά χαρακτηριστικά
Τα φυσικά χαρακτηριστικά του Ράις είναι άγνωστα. Ο Ράις περιστρέφεται γύρω από τον εαυτό του μία φορά κάθε 4 ώρες 30 λεπτά και 18 δευτερόλεπτα.
Εξωτερικοί σύνδεσμοι
Ρεις
Υπερείδης
Ο Υπερείδης (389 π.Χ. - 322 π.Χ.) ήταν Αθηναίος λογογράφος, πολιτικός και στρατηγός.
Γεννήθηκε το 389 π.Χ. και πήρε ενεργό μέρος στα πολιτικά της πατρίδας του δίπλα στο Δημοσθένη εναντίον του Φιλίππου της Μακεδονίας. Μετά την ήττα των Αθηναίων στη Μάχη της Κραννώνας, ο Υπερείδης κατέφυγε στο ιερό του Αιακού στην Αίγινα, όπου και τον συνέλαβαν. Η παράδοση λέει ότι έκοψε τη γλώσσα του με τα δόντια του για να μην αναγκαστεί να προδώσει. Ο σπουδαιότερος λόγος του ήταν ο Επιτάφιος για κείνους που έπεσαν στο Λαμιακό πόλεμο. Μετά την ήττα των Αθηναίων στο Λαμιακό πόλεμο τον συνέλαβε και εκτέλεσε ο Αρχίας ο Θούριος υπό τις διαταγές του Αντίπατρου (322 π.Χ.).
Παραπομπές
Κατηγορία:Αρχαίοι Έλληνες πολιτικοί Κατηγορία:Αρχαίοι Έλληνες στρατηγοί Κατηγορία:Αρχαίοι Αθηναίοι Κατηγορία:Πρωταγωνιστές του Λαμιακού Πολέμου Κατηγορία:Αρχαίοι Έλληνες ρήτορες
Ειδικός ρυθμός απορρόφησης
Ο ρυθμός ειδικής απορρόφησης (SAR - Specific absorption rate) (εσφαλμένα: ειδικός ρυθμός απορρόφησης) αποτελεί μέγεθος που εκφράζει τον ρυθμό απορρόφησης της ακτινοβολίας ραδιοσυχνοτήτων από τους ιστούς του ανθρώπινου σώματος. Υπολογίζεται ως η ενέργεια που απορροφάται από ορισμένη μάζα ιστού (ειδική απορρόφηση) μέσα σε ορισμένο χρόνο και μετριέται σε μονάδες ισχύος ανά μάζα (W/kg). Εκτεταμένη χρήση του μεγέθους γίνεται στα κινητά τηλέφωνα και οι κατασκευαστές αναγράφουν τον αντίστοιχο ρυθμό ειδικής απορρόφησης στο συνοδευτικό εγχειρίδιο για τις συσκευές που παράγουν.
Ο ρυθμός ειδικής απορρόφησης μετριέται πλέον με καθιερωμένη μέθοδο για τις συσκευές κινητής τηλεφωνίας που κυκλοφορούν στο εμπόριο η οποία προκύπτει από οδηγίες διεθνών οργανισμών. Πολλές φορές οι οδηγίες υιοθετούνται από κράτη και περιλαμβάνονται στη νομοθεσία των κρατών αυτών. Για την Ευρωπαϊκή Ένωση το όριο που υιοθετείται για τις συσκευές είναι στα 2 W/kg που περιλαμβάνεται σε όγκο που αντιστοιχεί σε 10 γραμμάρια ιστού, ενώ στις ΗΠΑ το όριο βρίσκεται στο 1,6 W/kg ανά 1 γραμμάριο ιστού. Για τον γενικό πληθυσμό, όπου δε συμπεριλαμβάνεται η χρήση κινητών τηλεφώνων ή η εργασία σε χώρους όπου υπάρχει ακτινοβολία, το όριο βρίσκεται στα 0,08 W/kg που αντιστοιχεί σε μια μέση τιμή που απευθύνεται στο σύνολο του χώρου και σε καθορισμένο από τα πρότυπα και τις οδηγίες χρονικό διάστημα (το οποίο διαφέρει ανά πρότυπο). Σημειώνεται ότι στα 4 W/kg (διπλάσιο από την οδηγία για την ΕΕ) βρίσκεται το κατώφλι όπου εμφανίζονται στον άνθρωπο βιολογικά φαινόμενα που οφείλονται σε αύξηση της θερμοκρασίας.
Λεοντίσκος (αποσαφήνιση)
Η ονομασία Λεοντίσκος μπορεί να αναφέρεται στα παρακάτω άτομα:
Ειδικός ρυθμός απορρόφησης
Μέτρηση
Η μέτρηση του ρυθμού ειδικής απορρόφησης γίνεται με εκπομπή ακτινοβολίας σε ανθρώπινα ομοιώματα (phantoms) και μέτρηση της ακτινοβολίας που απορροφάται. Τα ομοιώματα είναι φτιαγμένα έτσι ώστε να μιμούνται τις ιδιότητες του ανθρώπινου ιστού ως προς την απορρόφηση της ακτινοβολίας. Η ακτινοβολία σε περίπτωση μέτρησης του SAR μιας συγκεκριμένης συσκευής κινητού τηλεφώνου, λαμβάνεται από το ίδιο κινητό τηλέφωνο σε λειτουργία, ενώ το ομοίωμα είναι ομοίωμα ανθρώπινου κεφαλιού. Οι μετρήσεις λαμβάνονται για πολλές θέσεις και αποστάσεις του κινητού από το ομοίωμα και τα ποσοστά χρήσης στις αντίστοιχες θέσεις χρησιμοποιούνται ως συντελεστές στάθμισης.
Οργανισμοί και πρότυπα
Διάφοροι διεθνείς οργανισμοί σε συνεργασία πολλές φορές με ανεξάρτητους φορείς, έχουν εκδώσει οδηγίες με βάση τα επιστημονικά δεδομένα των πρόσφατων ερευνών πάνω στον τομέα της προστασίας από την ηλεκτρομαγνητική ακτινοβολία. Στις ΗΠΑ το όριο είναι στο 1,6 W/kg ανά 1 γραμμάριο ιστού, όπως έχει θεσπιστεί από την Επιτροπή Ομοσπονδιακών Τηλεπικοινωνιών (Federal Communications Committee - FCC), ενώ στην Ευρωπαϊκή Ένωση από το 1991 ισχύει η οδηγία που προέκυψε από την Διεθνή Επιτροπή Προστασίας από τη Μη-Ιονίζουσα Ακτινοβολία (International Commission on Non-Ionizing Radiation Protection - ICNIRP) σε συνεργασία με τον Παγκόσμιο Οργανισμό Υγείας. Σύμφωνα με αυτή την οδηγία το όριο που τίθεται στις συσκευές που κυκλοφορούν στην Ευρωπαϊκή Ένωση είναι 2 W/kg που περιλαμβάνεται για 10 γραμμάρια ιστού. Η διαφορά στη μάζα ιστού που υπάρχει μεταξύ των δύο οδηγιών των ΗΠΑ και της ΕΕ εμποδίζει την άμεση σύγκριση μεταξύ των δύο: μπορούν να συγκριθούν ρυθμοί απορρόφησης που μετρήθηκαν ως προς την ίδια μάζα ιστού και όχι δύο ρυθμοί απορρόφησης που έχουν μετρηθεί με διαφορετικές μεθόδους. Έτσι δεν μπορούμε να συγκρίνουμε άμεσα μεταξύ τους έναν αριθμό που εκφράζει το SAR που μετρήθηκε για χρήση στην ΕΕ και έναν για χρήση στις ΗΠΑ.
Το 2013 τέθηκε σε ισχύ στην Ευρωπαϊκή Ένωση η οδηγία 2013/35 περί των ελαχίστων απαιτήσεων υγείας και ασφάλειας όσον αφορά την έκθεση των εργαζομένων σε κινδύνους προερχόμενους από φυσικούς παράγοντες (ηλεκτρομαγνητικά πεδία).
Εξωτερικοί σύνδεσμοι
Κατηγορία:Βιοφυσική Κατηγορία:Κινητή τηλεφωνία
Προφήτης Ηλίας
thumb|180px|Ο προφήτης Ηλίας. Ο Προφήτης Ηλίας ήταν Ισραηλίτης προφήτης του Θεού. Ήταν γιος του Σάβωκ και καταγόταν από ένα χωριό της ευρύτερης περιοχής της Γαλαάδ που ονομαζόταν Θέσβη. Κατοικούσε στη γη Γαλαάδ και έδρασε στα χρόνια του βασιλιά Αχαάβ, κατά τον 9ο-10ο αιώνα π.Χ.. Το όνομα Ηλίας αποτελεί ελληνική μεταφορά του αντίστοιχου εβραϊκού ονόματος Ελιγιαχού, το οποίο σημαίνει «Ο Θεός μου είναι Ο Γιαχβέ».
Η φυγή στην έρημο
Ο Αχαάβ βασιλιάς του Ισραήλ, κατά τη βασιλεία του οποίου έζησε ο Προφήτης Ηλίας, καταδίωξε την πατρώα θρησκεία. Ο Προφήτης Ηλίας ήταν πιστός στο Θεό, και μάλιστα έδειχνε τέτοιο ζήλο, που θανάτωσε και όλους τους ιερείς του δαίμονα βάαλ, χωρίς να δείξει έλεος, γι΄αυτό και η γυναίκα του Αχαάβ, Ιεζάβελ, ήθελε να τον σκοτώσει. Ο Προφήτης Ηλίας επειδή φοβήθηκε την Ιεζάβελ, έφυγε με τα πόδια μέσα στην έρημο από το όρος Κάρμηλος, και έφτασε μέχρι το όρος Χωρήβ στη χερσόνησο του Σινά. Εκεί κρύφτηκε σε ένα σπήλαιο.
Τα θαύματα
Στον προφήτη Ηλία, αποδίδονται ορισμένα θαύματα. Κατά την Παλαιά Διαθήκη κατέβασε τρεις φορές φωτιά από τον ουρανό (Βασιλειών Γ ιη' 39). Κατά το ίδιο βιβλίο, ο προφήτης Ηλίας με τον λόγο του εμπόδισε τη βροχή και δεν έβρεξε ο ουρανός για τρισίμιση χρόνια. Επίσης του αποδίδεται η ανάσταση του νεκρού γιου της Σαραφθίας χήρας. Αναφέρεται ότι στο όρος Χωρήβ είδε τον Θεό.
Η ιστορία αναφέρει πως ο προφήτης Ηλίας δεν έχει πεθάνει, αλλά αναλήφθηκε με πύρινη άμαξα στον ουρανό, αφού άφησε συνεχιστή του έργου του το μαθητή του, Ελισαίο. Τέλος, στη Μεταμόρφωση του Ιησού, στάθηκε δίπλα Του μαζί με τον Μωυσή. thumb|left|180px|Τοιχογραφία του Προφήτη Ηλία
Η ανάληψη
Στις 20 Ιουλίου, κατά την ορθόδοξη παράδοση, εορτάζεται η μνήμη του προφήτη. Οι ορθόδοξοι δεν εορτάζουν την κοίμηση του, αλλά την ανάληψή του. Από την άλλη, ο απόστολος Παύλος αναφέρει ότι ο Προφήτης Ηλίας δεν ανελήφθη όπως ο Ιησούς στον ουρανό, αλλά άφησε ο Θεός να φανεί ότι ανελήφθη και ο προφήτης Ηλίας ζει στη γη με φθαρτό σώμα, εδώ και χιλιάδες χρόνια τώρα. Έτσι εμφανίστηκε με το υλικό του σώμα ως εκπρόσωπος των ζώντων, στη Μεταμόρφωση του Κυρίου στο όρος Θαβώρ (Ματθ. 17,3) και, όπως αναφέρει ο προφήτης Μαλαχίας και ο Ευαγγελιστής Ιωάννης ο Θεολόγος στην Αποκάλυψη, αναμένεται να εμφανιστεί και να καταδείξει τον Αντίχριστο μαζί με τον Ενώχ αλλά θα ηττηθούν και θα σκοτωθούν, πριν από τη Δευτέρα Παρουσία.
Άγγελος Μπουρόπουλος
Ο Άγγελος Μπουρόπουλος (28 Οκτωβρίου 1880 - 7 Ιουλίου 1965), του Νικολάου, ήταν Εισαγγελέας του Αρείου Πάγου καθώς και υπουργός Δικαιοσύνης στην υπηρεσιακή κυβέρνηση Θεοτόκη.
Βιογραφικά στοιχεία
Γεννήθηκε στο Ναύπλιο το 1880 και σπούδασε νομικά στο Πανεπιστήμιο των Αθηνών, του οποίου υπήρξε και διδάκτωρ της νομικής σχολής. Το 1911, έπειτα από διαγωνισμό, διορίστηκε αντεισαγγελέας Πρωτοδικών και το 1939 προήχθη σε εισαγγελέα του Αρείου Πάγου.
Υπηρέτησε ως εισαγγελέας του Αρείου Πάγου, δύο φορές, το 1939-1945 και ξανά το 1946-1950, οπότε και αποχώρησε λόγω του ορίου ηλικίας. Στην υπηρεσιακή κυβέρνηση Θεοτόκη διορίστηκε υπουργός Δικαιοσύνης. .
Πηγές
Κατηγορία:Έλληνες υπουργοί Δικαιοσύνης Κατηγορία:Εισαγγελείς του Αρείου Πάγου
Γεώργιος Πελτέκης
Ο Γεώργιος (Γκόνος) Πελτέκης ήταν σημαντικός οπλαρχηγός Μακεδονομάχος από την Όσσιανη (Αρχάγγελο) Αλμωπίας, του νομού Πέλλας.
Βιογραφικά στοιχεία
Ο Γεώργιος Πελτέκης γεννήθηκε στα τέλη του 19ου αιώνα στην Όσσιανη (Αρχάγγελο) Αλμωπίας, του νομού Πέλλας. Αρχικά εντάχθηκε ως οπλίτης στο σώμα του αξιωματικού Μιχαήλ Μωραΐτη (καπετάν Κόδρου) που δρούσε στην περιοχή του Παΐκου. Γρήγορα διακρίθηκε για τα πολεμικά και διοικητικά προσόντα του και αναδείχθηκε ομαδάρχης. Ανέλαβε την ηγεσία ένοπλου σώματος και έδρασε στις περιοχές Αλμωπίας και Παιονίας εναντίον των Βουλγάρων κομιτατζήδων. Με το σώμα του πήρε μέρος σε πολλές μάχες κατά των ανταρτών του Βουλγαρικού κομιτάτου και των Οθωμανικών στρατιωτικών αποσπασμάτων. Στη μεγάλη μάχη του Παΐκου, όπου πήραν μέρος τα ενωμένα σώματα των Γκόνου Πελτέκη και Νικόλαου Νέσιου, το 1906 με Τουρκικό απόσπασμα, μεταξύ Λιβαδίων και Λούμνιτσας (Σκρα), συνελήφθη και φυλακίστηκε στις φυλακές Επταπυργίου (Γεντί Κουλέ), στη Θεσσαλονίκη. Αποφυλακίστηκε το 1908, μετά την επανάσταση των Νεοτούρκων και τη χορήγηση γενικής αμνηστίας. Ανασυγκρότησε το σώμα του και συνέχισε τη δράση του στην περιοχή, μετά την αποχώρηση των αξιωματικών του Ελληνικού στρατού, έως το 1912, καθώς νέες Βουλγαρικές, ένοπλες ομάδες εισέβαλλαν στην περιοχή.
Παραπομπές
Κατηγορία:Μακεδονομάχοι
Επαρχία της Μπιέλλα
Η επαρχία της Μπιέλλα (ιταλικά: Provincia di Biella) είναι επαρχία στην περιφέρεια του Πεδεμόντιου στην Ιταλία. Η έκτασή της είναι 913,03 τ.χλμ. και ο πληθυσμός της ανέρχεται σε 187.541 (2007) κατοίκους. Έδρα της επαρχίας είναι το Μπιέλλα (Biella). Συνολικά, η επαρχία αριθμεί 82 δήμους.
Γεωγραφικά βρίσκεται στα βόρεια του Πεδεμόντιου και συνορεύει δυτικά με την Κοιλάδα της Αόστα ενώ από βόρεια, ανατολικά και νότια περικλείεται από τις επαρχίες του Τορίνο και του Βερτσέλλι.
Γ.Σ. Ελπίς Δράμας
Ο '''Γ.Σ. Ελπίς Δράμας''' ήταν σωματείο της ομώνυμης πόλης. Ιδρύθηκε από πρόσφυγες, ανεπίσημα το 1922 και επίσημα το 1929. Τα χρώματα της ομάδας ήταν το γαλάζιο και το λευκό και με έμβλημα είχε το τετράφυλλο. Αγωνίστηκε στις κατηγορίες της Ένωσης Ποδοσφαιρικών Σωματείων Ανατολικής Μακεδονίας (Ε.Π.Σ.Α.Μ.) φτάνοντας μέχρι την Α΄ κατηγορία.
Τα πρώτα χρόνια 1922 - 1940
Τα πρώτα χρόνια η αγωνιστική της δράση αναλωνόταν σε φιλικά παιχνίδια. Το 1927 διοργανώνεται από τη Δόξα Δράμας ανεπίσημο πρωτάθλημα με τη συμμετοχή της Ελπίδας. Το 1929 μετέχει εκ νέου στο ανεπίσημο πρωτάθλημα και συγχωνεύεται με τον «Φ.Ο. Αυγερινός», παράλληλα αναγνωρίζετε σαν επίσημο σωματείο. Πρώτος επίσημος αγώνας στην ιστορία της ήταν στις 21 Ιουλίου 1929 χάνοντας από τον Ηρακλή Καβάλας με 3-0. Με την αναγνώριση της η Ελπίδα συμμετέχει στα πρωταθλήματα της Ένωσης ποδοσφαιρικών σωματείων Ανατολικής Μακεδονίας και Θράκης, και το 1932 κατακτά το πρωτάθλημα της Β΄κατηγορίας. Αμέσως η Ελπίδα καταξιώνετε στο φίλαθλο κοινό της Δράμας και γίνετε αιώνιος αντίπαλος της Δόξας.
1941 - 1960
Μέχρι το τέλος του Β΄ Παγκοσμίου Πολέμου η ποδοσφαιρική δραστηριότητα της Ελπίδας περιορίζεται σε φιλικούς αγώνες, ενώ στη συνέχεια αρχίζει τους πρώτους εκτός των ορίων του νομού Δράμας. Νικά 3-1 τον Ηρακλή Θεσσαλονίκης σε φιλικό το 1947 και για τα προημιτελικά του κυπέλλου Ελλάδας 1947-48 ηττάται 7-1 από τον Παναθηναϊκό στην Αθήνα, αφού πρώτα απέκλεισε με 1-0 εκτός έδρας το Μέγα Αλέξανδρο (νικητή επί του συμπολίτη του Άρη Θεσσ/νίκης).
Στο πρωτάθλημα του 1952 καταλαμβάνει τη 2η θέση και σε αυτό του 1953 την 3η. Στις 22 Φεβρουαρίου 1953 δίνει τον πρώτο της διεθνή αγώνα χάνοντας 2-0 από τη Σπάρτακ Γιουγκοσλαβίας στη Δράμα. Η Ελπίδα στο τοπικό πρωτάθλημα κατατάσσεται στις 3 πρώτες ομάδες, δίνοντας παράλληλα πολλά φιλικά παιχνίδια.
1961 - 1969 Εθνικές κατηγορίες
Την περίοδο 1960-61 η Ελπίδα ισοβάθμησε στη δεύτερη θέση του πρωταθλήματος Ανατολικής Μακεδονίας με τον Ηρακλή Καβάλας. Στον αγώνα μπαράζ που έγινε στις 6 Ιανουαρίου 1961 στη Θεσσαλονίκη, οι δυο ομάδες ήρθαν ισόπαλες, αποτέλεσμα που ευνοούσε την Ελπίδα η οποία ήταν η 2η εκπρόσωπος της ΕΠΣΑΜ στη Β Εθνική του 1961. Το 1962 μετέχει ξανά στους προκριματικούς αγώνες για την άνοδο στη Α΄ Εθνική όπου τελικά πετυχαίνει την άνοδο για τη μόνιμη Β΄ Εθνική που θεσπίστηκε για την επόμενη περίοδο.
Στην πρώτη της παρουσία καταλαμβάνει την 8η θέση, παραμένει άλλες δυο χρονιές στη Β΄ κατηγορία και το 1965 υποβιβάζεται στο τοπικό πρωτάθλημα. Το 1967 προβιβάζεται στη Γ΄ εθνική, μέσω κατάληψης της 1ης θέσης στον προκριματικό όμιλο.
Το 1969 υπό τη λογική «η ισχύς εν τη ενώσει» συγχωνεύεται με τον Άρη Δράμας και δημιουργείται ο «Πανδραμαϊκός», σύλλογο που αγωνίστηκε στη Β΄ εθνική κατηγορία για δέκα περιόδους (1970-71 έως 1977-78 και 1979-80 έως 1980-81).
Στίβος
Το τμήμα στίβου επίσημα εμφανίζεται το 1948 συμμετέχοντας σε αγώνες σε όλη την Ελλάδα. Το 1952 η Ελπίδα διοργανώνει τους Γ΄Παμβορειοελλαδίτικους αγώνες με μεγάλη επιτυχία. Στους Πανθρακικούς αγώνες του 1952 καταλαμβάνει την 5η θέση στη βαθμολογία με ένα χρυσό μετάλλιο του Ξανθόπουλου στο άλμα είς ύψος, ένα αργυρό, δύο χάλκινα και καλές κατατάξεις των αθλητών της στις πρώτες θέσεις.
Από το 1953 το τμήμα στίβου συμμετέχει σε όλες τις τοπικές διοργανώσεις, Πανθρακικοί αγώνες, Παμβορειοελλαδίτικοι, Ορφικοί αγώνες και διασυλλογικά πρωταθλήματα και στη τελική βαθμολογία κατατασσόταν στις πρώτες θέσεις.
Πηγές
Ελπιδα Δραμας Ελπιδα Δραμας Ελπιδα Δραμας Ελπιδα Δραμας Ελπιδα Δραμας
Αλφόνσο Κουαρόν
Ο Αλφόνσο Κουαρόν (Alfonso Cuarón Orozco, 28 Νοεμβρίου 1961) είναι Μεξικανός σκηνοθέτης, σεναριογράφος, παραγωγός ταινιών και μοντέρ. Είναι γνωστός για τις ταινίες Θέλω και τη Μαμά σου (Y tu mamá también, 2001), Ο Χάρι Πότερ και ο Αιχμάλωτος του Αζκαμπάν (Harry Potter and the Prisoner of Azkaban, 2004), Τα Παιδιά των Ανθρώπων (Children of Men, 2006) Gravity (2013) και Ρόμα (Roma, 2018). Έχει κερδίσει τέσσερα Όσκαρ (Σκηνοθεσίας για το Gravity, Μοντάζ για το Gravity, Σκηνοθεσίας για το Ρόμα και φωτογραφίας για το Ρόμα) και έναν Χρυσό Λέοντα (για το Ρόμα). Είναι το πρώτο άτομο Λατινικής Αμερικάνικης καταγωγής που κέρδισε το Όσκαρ Καλύτερης Σκηνοθεσίας.
Κλασική δημογραφία
Η κλασική δημογραφία αναφέρεται στην μελέτη της ανθρώπινης δημογραφίας κατά την κλασική περίοδο. Συχνά εστιάζει στον συνολικό πληθυσμό που ζούσε στους πολιτισμούς γύρω από τη Μεσόγειο μεταξύ της Χάλκινης Εποχής και της πτώσης της ρωμαϊκής αυτοκρατορίας, αλλά τις τελευταίες δεκαετίες οι ιστορικοί έχουν αρχίσει να δείχνουν ενδιαφέρον στα ποσοστά γεννήσεων/θανάτων ή στην φυλετική αναλογία των αρχαίων πολιτισμών. Κατά την ακμή του Ελληνικού και Ρωμαϊκού πολιτισμού η περίοδος χαρακτηρίστηκε από μια "έκρηξη" πληθυσμού που αργότερα λόγω οικονομικής και κοινωνικής παρακμής, μετανάστευσης και διαβιωτικής γεωργίας ο πληθυσμός σημείωσε απότομη πτώση. Οι δημογραφικές ερωτήσεις διαδραματίζουν σημαντικό ρόλο στον καθορισμό του μεγέθους και της δομής τη Ελληνικής και Ρωμαϊκής οικονομίας.
Αλφόνσο Κουαρόν
Οι περισσότερες ταινίες του Κουαρόν έχουν επαινεθεί τόσο από τους κριτικούς, όσο και από το κοινό. Έχει προταθεί συνολικά για 10 βραβεία Όσκαρ και 3 Χρυσές Σφαίρες (δύο εκ των οποίων κέρδισε). Τόσο ο αδελφός του, όσο και ο γιος του Χονάς είναι σεναριογράφοι και σκηνοθέτες και έχουν συμμετάσχει στη συγγραφή σεναρίων σε ταινίες του. Είναι φίλος και συνεργάτης με τους Μεξικανους σκηνοθέτες Γκιγιέρμο Ντελ Τόρο και Αλεχάντρο Γκονσάλες Ινιάριτου. και οι τρεις τους αποτελούν την τριάδα που αποκαλείται από τους κινηματογραφόφιλους The Three Amigos of Cinema.
Κλασική δημογραφία
Αρχαία Ελλάδα και Ελληνικές αποικίες
Από τον 8ο αι. π.Χ. οι ελληνικές πόλεις-κράτη άρχισαν να αποικίζουν τα παράλια της Μεσόγειου και του Εύξεινου Πόντου. Το αν αυτό έγινε λόγω υπερπληθυσμού ή σοβαρής ξηρασίας (η κάποιου άλλου λόγου) είναι ακόμα άγνωστο.
Λαϊκή κυριαρχία
Η λαϊκή κυριαρχία είναι η αρχή ότι η εξουσία ενός κράτους και της κυβέρνησης έχει δημιουργηθεί και διατηρείται με τη συναίνεση του λαού του, μέσω των εκλεγμένων εκπροσώπων του, ο οποίος είναι η πηγή όλων των πολιτικών εξουσιών. Είναι στενά συνδεδεμένη με το κοινωνικό συμβόλαιο για το οποίο μίλησαν φιλόσοφοι όπως ο Τόμας Χομπς, ο Τζον Λοκ, και ο Ζαν-Ζακ Ρουσσώ. Η λαϊκή κυριαρχία εκφράζει μια έννοια και δεν αντανακλά κατ 'ανάγκη ή περιγράφει μια πολιτική πραγματικότητα. Είναι συνήθως σε αντίθεση με την έννοια της κοινοβουλευτικής κυριαρχίας, και με την ατομική κυριαρχία. Οι πολίτες έχουν τον τελικό λόγο στις κυβερνητικές αποφάσεις. Ο Βενιαμίν Φραγκλίνος εξέφρασε την ιδέα όταν έγραψε, «Στις ελεύθερες κυβερνήσεις, οι κυβερνώντες είναι οι υπηρέτες και οι πολίτες είναι οι ανώτεροι και κυρίαρχοί τους»
Παναγιώτης Νικολόπουλος (πολιτικός)
Ο Παναγιώτης (Τάκης) Νικολόπουλος (1921 - Αθήνα, 1987) του Μιχαήλ, ήταν Έλληνας δικηγόρος και πολιτικός. Υπηρέτησε ως βουλευτής Αχαΐας για μικρό χρονικό διάστημα.
Σταδιοδρομία
Σπούδασε νομικά και άσκησε το δικηγορικό λειτούργημα. Εξελέγη βουλευτής στις εκλογές του 1974 με τη Νέα Δημοκρατία, λαμβάνοντας 5.855 σταυρούς. Η εκλογή του ακυρώθηκε από το Εκλογοδικείο στις 29 Μαρτίου 1975, με αποτέλεσμα να εκπέσει του βουλευτικού αξιώματος. Στην έδρα του τον αντικατέστησε ο Αγαμέμνων Κουτσόγιωργας.
Πέθανε το 1987 και κηδεύτηκε από τον ιερό ναό Αγίων Θεοδώρων στο Πρώτο Νεκροταφείο Αθηνών.
Παραπομπές
Κατηγορία:Βουλευτές Αχαΐας Κατηγορία:Βουλευτές εκλεγμένοι με τη Νέα Δημοκρατία
Λαϊκή κυριαρχία
Οι Αμερικανοί θεμελίωσαν την Επανάσταση και την κυβέρνησή τους στη λαϊκή κυριαρχία, αλλά ο όρος χρησιμοποιήθηκε επίσης και στη δεκαετία του 1850 για να περιγράψει μια ιδιαίτερα αμφιλεγόμενη προσέγγιση προς τη δουλεία σε κάποιες περιοχές, όπως προτάθηκε από τον γερουσιαστή Στήβεν Ντάγκλας. Αυτό σήμαινε ότι οι κάτοικοι μιας περιοχής θα είναι αυτοί που θα αποφασίσουν εάν η δουλεία θα επιτρέπεται, και αυτό οδήγησε σε αιματηρή σύγκρουση στο Ματωμένο Κάνσας καθώς βίαιοι υποστηρικτές και εχθροί της δουλείας πλημμύρισαν το έδαφος του Κάνσας, προκειμένου να αποφασίσουν στις εκλογές. Μια προηγούμενη ανάπτυξη της λαϊκής κυριαρχίας προέκυψε από τον φιλόσοφο Φρανσίσκο Σουάρεζ και αποτέλεσε τη βάση για τη Λατινική αμερικανική ανεξαρτησία. Η λαϊκή κυριαρχία, επίσης, μπορεί να περιγραφεί ως η φωνή του λαού.
Στη Σκανδιναβία, η λαϊκή κυριαρχία χρησιμεύει ως βάση για τη συγκρότηση του συντάγματος πολλών χωρών, σε αντίθεση με την αρχή της «διάκρισης των εξουσιών»
Παραπομπές
Κατηγορία:Πολιτική φιλοσοφία
Κλασική δημογραφία
Κυρίως ελλαδικός χώρος
Ο γεωγραφικός ορισμός του ελλαδικού χώρου άλλαζε κατά την πάροδο του χρόνου. Παρόλο που σήμερα η Μακεδονία θεωρείται μέρος του ελληνικού κόσμου, την κλασική περίοδο ήταν ένα ξεχωριστό βασίλειο που χρησιμοποιούσε τη δωρική διάλεκτο (άλλαξε μετά στην αττική διάλεκτο). Παρομοίως, σχεδόν όλοι οι σημερινοί κάτοικοι της ιστορικής Ιωνίας, τώρα μέρος της Τουρκίας, μιλούν την τουρκική γλώσσα, ενώ τον 1ο αι. π.Χ. η Ιωνία ήταν πυκνοκατοικημένη από ελληνόφωνους κατοίκους και ήταν ένα σημαντικό κομμάτι της ελληνικής κουλτούρας.
Εκτιμήσεις του ελληνόφωνου πληθυσμού στην ενδοχώρα και στα νησιά του Αιγαίου Πελάγους κατά τον 5 αι. π.Χ. ποικίλουν από 800.000 κατοίκους έως πάνω από 3.000.000 κατοίκους. Η Αθήνα κατά τον 4ο αι. π.Χ. είχε 60.000 ντόπιους κατοίκους. Αν συμπεριλάβουμε τους σκλάβους και τον ξένο πληθυσμό, τότε ο αριθμός εκτινάσσεται στα 350.000 με 500.000 κατοίκους, από τους οποίους οι 160.000 ζούσαν μέσα στην πόλη και οι υπόλοιποι στα περίχωρα.
Ο πληθυσμός ολόκληρης της ελληνικής επικράτειας (Ελλάδα, ελληνικές αποικίες στη Σικελία, τα παράλια της δυτικής Μικράς Ασίας και ο Εύξεινος Πόντος) τον 4ο αι. π.Χ., με την πιο πρόσφατη εκτίμηση, ανερχόταν περίπου από 8.000.000 μέχρι 10.000.000 κατοίκους, περίπου 12 φορές μεγαλύτερος από την Ελλάδα του 8ο αι. π.Χ., της οποίας ο πληθυσμός ανερχόταν στους 700.000 κάτοικους.
Μεγάλη Ελλάδα (Magna Graecia)
Ο ελληνικός πληθυσμός των αποικιών της Σικελίας διακυμαινόταν από 600.000 - 1.000.000 κατοίκους τον 5ο αι. π.Χ. Το νησί ήταν αστικοποιημένο, και η μεγαλύτερη πόλη του, η πόλη των Συρακουσών, είχε πληθυσμό 125.000 κατοίκους η περίπου 12% - 20% του συνολικού πληθυσμού της Σικελίας. Οι υπόλοιπες 5 πόλεις του νησιού έφταναν συνολικά τις 20.000 πληθυσμό. Το νησί ήταν υψηλά αστικοποιημένο, περίπου το 50% του πληθυσμού ήταν αστικό.
Άλλες αποικίες
Η αρχαία ρωμαϊκή επαρχία της Κυρηναϊκής, ανατολική περιοχή της σημερινής Λιβύης, ήταν το σπίτι για πολλές εκατοντάδες χιλιάδες Ελληνόφωνων, Λατίνων και Εβραϊκών κοινοτήτων. Αρχικά η περιοχή αποικήθηκε από Έλληνες, οι οποίοι δημιούργησαν 5 σημαντικούς οικισμούς (Κυρήνη, Βάρκη, Ταύχειρα, Απολλωνία και Βερενίκη), την λεγόμενη "Πεντάπολη". Η γονιμότητα της γης, η εξαγωγή του Σιλφίου (πολύτιμο βότανο που έχει φαρμακευτικές ιδιότητες) και η τοποθεσία της ανάμεσα στην Καρχηδόνα και στην Αλεξάνδρεια έκαναν την επαρχία ιδανική για αποικισμό.
Πτολεμαϊκή Αίγυπτος
Ένας Έλληνας ιστορικός, ο Διόδωρος Σικελιώτης, εκτίμησε ότι πριν την προσάρτηση της στη ρωμαϊκή αυτοκρατορία η Αίγυπτος κατοικείτο από 7.000.000 κάτοικους. Από τους οποίους, δηλώνει, ότι οι 300.000 έμεναν μέσα στην πόλη της Αλεξάνδρειας.
Αυτοκρατορία των Σελευκιδών
Ο συνολικός πληθυσμός της απέραντης αυτοκρατορίας των Σελευκιδών εκτιμάται ότι ανερχόταν στις 25-35 εκατομμύρια κάτοικους.
Δημογραφία της ρωμαϊκής αυτοκρατορίας
Υπάρχουν πολλές εκτιμήσεις για τον πληθυσμό της ρωμαϊκής αυτοκρατορίας. Κάποιοι αναφέρουν ότι ο πληθυσμός ανερχόταν στα 45-120 εκατομμύρια κατοίκους και άλλοι εκτιμούν ότι ο πληθυσμός κυμαινόταν μεταξύ 55-65 εκατομμύρια κατοίκους. Οι πιο πρόσφατες εκτιμήσεις τοποθετούν τον αριθμό μεταξύ 80-120 εκατομμύρια.
Ο εκτιμώμενος αριθμός του πληθυσμού της αυτοκρατορίας επί βασιλείας του Αυγούστου
Ρωμαϊκή Ιταλία
Ο πληθυσμός της ρωμαϊκής Ιταλίας, πριν τον δεύτερο καρχηδονιακό πόλεμο, εκτιμόταν περίπου στα 4 εκατομμύρια. Ο αριθμός είναι κατά προσέγγιση: Οι Ρωμαίοι έκαναν τακτική απογραφή των πολιτών της Ρώμης που ήταν κατάλληλοι για στρατιωτική πρόσληψη (Πολύβιος 2.23), αλλά για τον πληθυσμό της υπόλοιπης Ιταλίας βασιζόμαστε σε μια απλή αναφορά όπου καταγράφεται η στρατιωτική δύναμη των συμμάχων της Ρώμης το 227 π.Χ., λαμβάνοντας υπόψη οτι σχεδόν όλες οι ξένες δυνάμεις ήταν εχθρικές προς την αρχαία Ρώμη και οτι οι συμμαχικές δυνάμεις ήταν πολύ ελάχιστες μπορούμε να κατανοήσουμε περίπου τον πληθυσμό της Ιταλίας.
Για τον 1ο αι. και 2ο αι. π.Χ. οι ιστορικοί ερμηνεύοντας ο καθένας διαφορετικά μια απογραφή πληθυσμού που είχε κάνει ο Αύγουστος το 28 π.Χ. κατέθεσαν δυο διαφορετικές άλλα λογικές απόψεις πάνω στον αριθμό του πληθυσμού της Ιταλίας: Η απογραφή του Αύγουστου είχε καταγεγραμμένο τον αριθμό 4,036,000. Αν αυτός ο αριθμός αντιπροσωπεύει τον αρσενικό πληθυσμό (όπως συνηθιζόταν σε μια απογραφή πληθυσμού στα αρχαία χρόνια) τότε ο πληθυσμός της Ιταλίας διακυμαινόταν περίπου στα 10 εκατομμύρια, χωρίς τους σκλάβους. Η άλλη ερμηνεία είναι οτι ο αριθμός είναι πολύ απίστευτος για τα αρχαία δεδομένα και οτι ο αριθμός που αναγραφόταν στην απογραφή του Αυγούστου αναφερόταν σε ολόκληρο τον πληθυσμό, αν αυτό αληθεύει τότε ο πληθυσμός μπορούμε να πούμε οτι μειώθηκε ελαφρά, κάτι που μπορεί να αιτιολογηθεί από τους πολέμους και την κρίση ανάμεσα στον Αυτοκράτορα και στους Ιταλούς χωρικούς. Η πιο πολλοί ιστορικοί συμφωνούν με την δεύτερη ερμηνεία άλλα το ζήτημα ακόμα συνεχίζεται.
Στοιχεία για τον πληθυσμό της ίδιας της Ρώμης η άλλων πόλεων της Ρωμαϊκής Ιταλίας είναι εξίσου σπάνια. Για την πρωτεύουσα, οι εκτιμήσεις βασίζονται πάνω στον αριθμό των σπιτιών του 4ο αι. μ.Χ. τα οποία ήταν καταγεγραμμένα μέσα σε βιβλία, στο μέγεθος της κατοικημένης περιοχής και στον όγκο της παροχής νερού, τα οποία στοιχεία είναι όλα προβληματικά. Η καλύτερη εικασία βασίζεται στον αριθμό των άπορων που έπαιρναν ένα βοήθημα σίτου (κάτι σαν το σημερινό επίδομα) επί βασιλείας του Αύγουστου, έτσι συνεπάγεται οτι ο αριθμός των κατοίκων κυμαινόταν στους 800.000 με 1.200.000 κατοίκους. Η Ιταλία είχε πολλά αστικά κέντρα - πάνω από 400 όπως αναφέρει ο Γάιος Πλίνιος Σεκούνδος - άλλα τα πιο πολλά ήταν μικρά έχοντας ως πληθυσμό μόνο μερικές χιλιάδες κάτοικους. Το 40% του συνολικού πληθυσμού ζούσε σε πόλεις.
Ο πληθυσμός της Ρώμης φαίνεται να μειώθηκε στα μέσα του 3ου αι. μ.Χ. λόγω του οτι το τοίχος του Αυρήλιου περίφραξε μικρότερη περιοχή από αυτήν των 14 περιοχών που εγκαθίδρυσε ο Αύγουστος, επίσης η μειωμένη ναυτιλία στην Μεσόγειο επαληθεύει αυτή την υπόθεση.
Πηγές
Κατηγορία:Δημογραφία Κατηγορία:Κλασικές σπουδές
Αλφόνσο Κουαρόν
Βιογραφία
Το 1995 o Κουαρόν γύρισε την πρώτη του αμερικανική ταινία με τίτλο Η Μικρή Πριγκίπισσα (A Little Princess, 1995), μεταφορά της κλασικής νουβέλας της Φράνσις Χότζσον Μπουρνέτ, ενώ δυο χρόνια αργότερα σκηνοθέτησε τη μεταφορά του κλασσικού μυθιστορήματος του Ντίκενς Μεγάλες Προσδοκίες προσαρμοσμένη στη σύγχρονη εποχη με πρωταγωνιστές τους Ήθαν Χοκ, Γκουίνεθ Πάλτροου και Ρόμπερτ Ντε Νίρο.
Επόμενο εγχείρημα του σκηνοθέτη ήταν η ταινία Θέλω και τη Μαμά σου (Y tu mamá también, 2001), μεξικανικής παραγωγής με πρωταγωνιστή τον Γκαέλ Γκαρσία Μπερνάλ. Η ταινία πραγματεύεται το ταξίδι δυο εφήβων με μια παντρεμένη γυναίκα και η έντονη γλώσσα της και ο αισθησιασμός της είχε ως αποτέλεσμα να κάνει παγκόσμια εμπορική επιτυχία και να λάβει την εύνοια των κριτικών. Ο Κουαρόν που συνέγραψε το σενάριο με τον αδελφό του Κάρλος έλαβε την πρώτη του υποψηφιότητα για Όσκαρ Πρωτότυπου Σεναρίου.
Το 2003 σκηνοθέτησε το τρίτο μέρος της σειράς ταινιών Χάρι Πότερ, με τίτλο Ο Χάρι Πότερ και ο Αιχμάλωτος του Αζκαμπάν (Harry Potter and the Prisoner of Azkaban). Πολλοί από τους θαυμαστές των προηγούμενων δυο ταινιών της σειράς παραξενεύτηκαν από τη ριζοσπαστική προσέγγιση της μεταφοράς του τρίτου μυθιστορήματος της Τζόαν Ρόουλινγκ από το σκηνοθέτη. Η ίδια η συγγραφέας του μυθιστορήματος δήλωσε όμως ότι επρόκειτο για την αγαπημένη της, μέχρι εκείνη την περίοδο μεταφορά μυθιστορήματός της. Η ταινία έλαβε καλύτερες κριτικές σε σχέση με τις άλλες δυο ταινίες της σειράς.
Το 2006 ο Κουαρόν σκηνοθέτησε την ταινία Τα Παιδιά των Ανθρώπων (Children of Men, 2006) βασισμένη στο ομώνυμο μυθιστόρημα του Π. Ντ. Τζέιμς με πρωταγωνιστές τους Τζούλιαν Μουρ, Κλάιβ Όουεν και Μάικλ Κέιν, η οποία έλαβε επίσης εξαιρετικές κριτικές και για την οποία έλαβε δυο υποψηφιότητες για Όσκαρ.
Ο σκηνοθέτης ίδρυσε την εταιρία παραγωγής Esperanto Filmoj, υπεύθυνης για τις ταινίες Το Κυνήγι της Πάπιας (Temporada de patos, 2005), Ο Λαβύρινθος του Πάνα (El laberinto del fauno, 2006) και Gravity (2013).
Το 2010 ο Κουαρόν ξεκίνησε την ανάπτυξη της ταινίας Gravity, μιας δραματικής περιπέτειας που λαμβάνει χώρα στο διάστημα με πρωταγωνιστές τους Σάντρα Μπούλοκ και Τζορτζ Κλούνεϊ. Η ταινία έκανε πρεμιέρα στο 70ο Διεθνές Φεστιβάλ Κινηματογράφου Βενετίας τον Αύγουστο και προβλήθηκε στις Η.Π.Α. το φθινόπωρο του 2013. Η ταινία τιμήθηκε με Χρυσή Σφαίρα Σκηνοθεσίας και έλαβε επτά βραβεία Όσκαρ μεταξύ των οποίων και Όσκαρ Σκηνοθεσίας για τον Κουαρόν.
Το 2018 κέρδισε τον Χρυσό Λέοντα στο φεστιβάλ της Βενετίας για την ταινία Roma. Επίσης, κέρδισε το Όσκαρ Καλύτερης Ξενόγλωσσης Ταινίας και ο ίδιος για δεύτερη φορά το Όσκαρ Σκηνοθεσίας.
Εξωτερικοί σύνδεσμοι
Κατηγορία:Μεξικανοί σεναριογράφοι Κατηγορία:Βραβευμένοι με BAFTA Κατηγορία:Βραβευμένοι με Χρυσή Σφαίρα Καλύτερης Σκηνοθεσίας Κατηγορία:Βραβευμένοι με Όσκαρ Καλύτερου Μοντάζ Κατηγορία:Βραβευμένοι με Όσκαρ Καλύτερης Σκηνοθεσίας Κατηγορία:Σκηνοθέτες ταινιών βραβευμένες με Όσκαρ Καλύτερης Ξενόγλωσσης Ταινίας Κατηγορία:Μεξικανοί παραγωγοί ταινιών Κατηγορία:Μοντέρ Κατηγορία:Μεξικανοί σκηνοθέτες κινηματογράφου
Πραξικόπημα του 1953 στο Ιράν
To πραξικόπημα του 1953 ή πραξικόπημα της 28ης Μορντάντ (19 Αυγούστου), όπως είναι γνωστό στο Ιράν, αναφέρεται στη βίαιη ανατροπή του δημοκρατικά εκλεγμένου Ιρανού πρωθυπουργού Μοχάμεντ Μοσαντέκ με στρατιωτικό πραξικόπημα, που οργανώθηκε από τις Ηνωμένες Πολιτείες της Αμερικής και το Ηνωμένο Βασίλειο. Τα σχέδια για το πραξικόπημα από τη κεντρική υπηρεσία πληροφοριών (CIA) και τις βρετανικές μυστικές υπηρεσίες (ΜΙ6), υπό την κωδική ονομασία AJAX (ή επιχείρηση «Αίαντας»), ξεκίνησαν στα τέλη του 1952 αξιοποιώντας ένα εκτεταμένο δίκτυο πολιτικών, επιχειρηματιών, θρησκευτικών παραγόντων και ανώτερων στρατιωτικών. Με την επιχείρηση Αίαντας, για πρώτη φορά οι ΗΠΑ ανέτρεψαν μια ξένη δημοκρατικά εκλεγμένη κυβέρνηση, γεγονός που τραυμάτισε βαθειά τόσο το Ιράν όσο και την ευρύτερη περιοχή της Μέσης Ανατολής. Χαρακτηρίζεται ως κρίσιμο γεγονός στην παγκόσμια ιστορία και σημαντικό ιστορικό προηγούμενο για μεταγενέστερα γεγονότα - όπως το πραξικόπημα του 1954 στη Γουατεμάλα και την ανατροπή του Σαλβαδόρ Αλιέντε στη Χιλή - που ανήγαγε παράλληλα τις ΗΠΑ σε κύριο στόχο της ιρανικής επανάστασης. Τον Αύγουστο του 2013, μετά τον αποχαρακτηρισμό σχετικών μυστικών εγγράφων, η CIA παραδέχτηκε τη συμμετοχή της στο πραξικόπημα, που περιλάμβανε μεταξύ άλλων δράσεις δωροδοκίας Ιρανών πολιτικών ή άλλων ανώτερων αξιωματούχων και προπαγάνδας, ως «ενέργεια εξωτερικής πολιτικής» που σχεδιάστηκε και εγκρίθηκε από τα υψηλότερα κυβερνητικά επίπεδα. Νωρίτερα, η τότε υπουργός Εξωτερικών των ΗΠΑ Μαντλίν Ολμπράιτ είχε κάνει τη διαπίστωση πως το πραξικόπημα ήταν μια «οπισθοδρόμηση για την πολιτική ανάπτυξη του Ιράν».
Αποτέλεσμα του πραξικοπήματος ήταν η εγκαθίδρυση στρατιωτικής κυβέρνησης με πρωθυπουργό τον στρατηγό Φαζλαλλάχ Ζαχεντί επιτρέποντας στον σάχη Μοχάμεντ Ρεζά Παχλαβί να επανέλθει στην εξουσία μέχρι την ιρανική επανάσταση του 1979. Λίγους μήνες μετά το πραξικόπημα ο Μοσαντέκ καταδικάστηκε για προδοσία σε τρία χρόνια φυλάκιστης και κατόπιν έζησε υπό κατ' οίκον περιορισμό μέχρι τον θάνατό του. Καταδικάστηκαν επίσης αρκετοί από τους στενούς συνεργάτες του, ενώ ο υπουργός εξωτερικών της κυβέρνησής του, Χοσέιν Φατεμί­, εκτελέστηκε από την κυβέρνηση του Ζαχεντί.
Εξωτερικοί σύνδεσμοι
Κατηγορία:Σύγχρονη ιστορία του Ιράν ι Κατηγορία:CIA
Καταστροφή του Γρίβα (Μέτσοβο)
Η χειρότερη καταστροφή που έχει υποστεί ποτέ το Μέτσοβο, διασώζεται στην ιστορική μνήμη των κατοίκων του, ως η «καταστροφή του Γρίβα ». Ως ιστορικό γεγονός, εντάσσεται στα πολεμικά επεισόδια που λαμβάνουν χώρα στη Θεσσαλία, τη Μακεδονία και την Ήπειρο, κατά την διάρκεια του Κριμαϊκού πολέμου, και τα οποία εκδηλώνονται υπό την μορφή απελευθερωτικών κινημάτων(1853-1855). Συγκεκριμένα ο Θεόδωρος Γρίβας, στρατηγός και πρώην αγωνιστής του 1821 εμφανίζεται το 1854 ως αρχηγός ανταρτικών σωμάτων στην Ήπειρο. Μετά την ήττα του από τους Τούρκους, στο Κουτσελιό των Ιωαννίνων, καταφεύγει τον Μάρτιο του 1854 στο Μέτσοβο, όπου έχοντας προσκληθεί από μερίδα των κατοίκων σκοπεύει να το καταστήσει κέντρο των στρατιωτικών του επιχειρήσεων. Η επίθεση των τουρκικών στρατευμάτων που ακολουθεί και οι υπονομευτικές ενέργειες, προσώπων που πρόσκειντο σε αντίπαλη πολιτική μερίδα του Μετσόβου, είχαν σαν αποτέλεσμα να αποδυναμωθεί η θέση των επαναστατών οι οποίοι φοβούμενοι περικύκλωση τους αποσύρονται από το Μέτσοβο. Η εισβολή των Τούρκων στο Μέτσοβο, ένας από τους ακμαιότερους τότε οικισμούς της Ηπείρου, συνοδεύεται από λεηλασίες, βιαιοπραγίες, βιασμούς, δολοφονίες, απαγχονισμούς και ολοσχερή πυρπόληση εκατοντάδων κατοικιών. Πολλές οικογένειες χάνοντας  κάθε περιουσιακό στοιχείο αναγκάζονται να εγκαταλείψουν προσωρινά ή και μόνιμα την ορεινή τους πατρίδα. Μετά από αυτά τα γεγονότα οι Τούρκοι καθιστούν το Μέτσοβο στρατιωτικό κέντρο, κατασκευάζοντας φρούριο και στρατώνες όπου και εγκαθιστούν ισχυρή φρουρά.
1578 Κέρκγουντ
Ο Κέρκγουντ (Kirkwood) είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,138. Ανακαλύφθηκε το 1951 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστρονόμου Ντάνιελ Κέρκγουντ.
Φυσικά χαρακτηριστικά
Η μέση διάμετρος του Κέρκγουντ εκτιμάται σε 51,88 χιλιόμετρα. Ο φασματικός τύπος του είναι D, ενώ το γεωμετρικό άλβεδό του είναι 0,0517.
Κατάλογος προέδρων της Ανγκόλας
Ο Πρόεδρος είναι ταυτόχρονα και αρχηγός του κράτους και αρχηγός της κυβέρνησης στην Ανγκόλα. Ενώ ο Πρόεδρος διορίζει τον Πρωθυπουργό, η εκτελεστική εξουσία συνήθως ανήκει στον Πρόεδρο. Από το 2010, με βάση το νέο Σύνταγμα, καταργείται το αξίωμα του Πρωθυπουργού και αντικαθίσταται από εκείνο του Αντιπροέδρου.
1578 Κέρκγουντ
Εξωτερικοί σύνδεσμοι
Κερκγουντ
Κατάλογος προέδρων της Ανγκόλας
Ο θεσμός του Προέδρου χρονολογείται από την ανεξαρτησία της Ανγκόλας από την Πορτογαλία. Ο Αγκοστίνιο Νέτο έγινε ο πρώτος πρόεδρος όταν το μαρξιστικό Λαϊκό Κίνημα για την Απελευθέρωση της Ανγκόλας (MPLA) απέκτησε τον έλεγχο της χώρας από τους Πορτογάλους. Όταν πέθανε ο Νέτο το 1979, τον διαδέχθηκε ο Ζοζέ Εντουάρντο ντος Σάντος.
Υπό την ηγεσία του Ντος Σάντος, η Ανγκόλα έγινε πολυκομματική δημοκρατία. Στις εκλογές που διενεργήθηκαν το 1992, ο Ντος Σάντος επανεξελέγη με ποσοστό 49%. Ο αντίπαλος του Ντος Σάντος, Τζόνας Σαβίμπι του κόμματος της «Εθνικής Ένωσης για την Ολική Ανεξαρτησία της Ανγκόλας» (UNITA) που έλαβε 40%, ισχυρίστηκε ότι οι εκλογές ήταν αποτέλεσμα νοθείας.
Νέο Σύνταγμα 2010
Στις 21 Ιανουαρίου 2010 εγκρίθηκε από το κοινοβούλιο το νέο Σύνταγμα, με τα δύο τρίτα της κοινοβουλευτικής πλειοψηφίας. Με το νέο Σύνταγμα ενδυναμώνονται οι εξουσίες του Προέδρου, ο οποίος δεν θα εκλέγεται απευθείας, αλλά έμμεσα. Συγκεκριμένα, ο πρόεδρος θα εκλέγεται από το κόμμα που θα λαμβάνει την πλειοψηφία στις βουλευτικές εκλογές.
Κατάλογος προέδρων της Ανγκόλας (1975-σήμερα)
(Οι ημερομηνίες που αναγράφονται με πλάγιους χαρακτήρες υποδηλώνουν ντε φάκτο συνέχιση της θητείας)
† Απεβίωσε εν ενεργεία.
Κόμματα
MPLA - PT = Movimento Popular da Libertação de Angola - Partido do Trabalho (Μέτωπο Λαϊκής Απελευθέρωσης της Ανγκόλας - Εργατικό Κόμμα, απολυταρχικό, ακροαριστερό μετά την ανεξαρτησία. Περιλαμβάνει κυρίως εθνότητες Αμπούντου και αποκήρυξε το Μαρξισμό στις 26 Μαρτίου 1991.
Παραπομπές
Κατηγορία:Πολιτική της Ανγκόλας *
Δ΄ κατηγορία ποδοσφαίρου ανδρών Κύπρου
Η Δ΄ κατηγορία (ή τέταρτη κατηγορία) ήταν το τέταρτο επίπεδο στο Σύστημα ποδοσφαιρικών πρωταθλημάτων ανδρών Κύπρου. Διοργανωνόταν από την Κυπριακή Ομοσπονδία Ποδοσφαίρου (ΚΟΠ). Ιδρύθηκε το 1985 και τερματίστηκε το 2015.
Ιστορικά στοιχεία
Η Δ΄ κατηγορία δημιουργήθηκε κατόπιν απόφασης της γενικής συνέλευσης της Κυπριακής Ομοσπονδίας Ποδοσφαίρου (ΚΟΠ) στις 23 Ιουλίου 1985. Το πρωτάθλημα ξεκίνησε την περίοδο 1985-86. Τις πρώτες 8 περιόδους διεξαγόταν σε ομίλους ενώ από την περίοδο 1993-94 έως την περίοδος 2014-15 διεξαγόταν ως ενιαίο πρωτάθλημα. Σε όλες τις περιόδους το πρωτάθλημα διεξαγόταν σε δύο γύρους, όπου η κάθε ομάδα αντιμετώπιζε όλες τις υπόλοιπες ομάδες εντός και εκτός έδρας.
Η περίοδος 2014-15 υπήρξε η τελευταία στην ιστορία της διοργάνωσης. Η Δ΄ κατηγορία αντικαταστήθηκε από την Επίλεκτη κατηγορία ΣΤΟΚ η οποία διεξάγεται υπό την αιγίδα της Συνομοσπονδίας Τοπικών Ομοσπονδιών Κύπρου (ΣΤΟΚ).
Οι ομάδες που προβιβάζονταν μέσω του πρωταθλήματος Δ΄ κατηγορίας συμμετείχαν στο πρωτάθλημα Γ΄ κατηγορίας της επόμενης περιόδου ενώ οι ομάδες που υποβιβάζονταν συμμετείχαν στα πρωταθλήματα των τοπικών ομοσπονδιών από τις οποίες προέρχονταν (αγροτικό ποδόσφαιρο).
Από την περίοδο 1986-87 έως και την περίοδο 2007-08 οι ομάδες του πρωταθλήματος Δ΄ κατηγορίας συμμετείχαν στο Κύπελλο Κύπρου. Από την περίοδο 2008-09 οι ομάδες του πρωταθλήματος Δ΄ κατηγορίας δεν είχαν δικαίωμα συμμετοχής στο Κύπελλο Κύπρου, μπορούσαν όμως να συμμετάσχουν (προαιρετικά) στο Κύπελλο Κύπρου Γ΄ – Δ΄ κατηγορίας.
Δομή
Η δομή του πρωταθλήματος είχε διαφοροποιηθεί στην πορεία των ετών. Από την περίοδο 1985-86 έως και την περίοδο 1992-93 το πρωτάθλημα ήταν διαιρεμένο σε τρεις ή τέσσερις γεωγραφικούς ομίλους, ανάλογα με την επαρχιακή προέλευση των ομάδων που συμμετείχαν. Μερικές φορές διάφορες ομάδες συμμετείχαν και σε όμιλο που δεν αντιστοιχούσε στη γεωγραφική προέλευση της έδρας τους λόγω αυξημένου αριθμού ομάδων στον όμιλο της γεωγραφικής προέλευσης τους. Στις περιπτώσεις αυτές οι ομάδες που συμμετείχαν σε όμιλο διαφορετικής γεωγραφικής περιφέρειας καθορίζονταν με κλήρωση.
Την περίοδο 1993-94 το πρωτάθλημα διεξήχθη για πρώτη φορά ως ενιαία κατηγορία, με τη διεξαγωγή δύο γύρων, όπου η κάθε ομάδα αντιμετώπιζε όλες τις υπόλοιπες ομάδες εντός και εκτός έδρας. Η μορφή αυτή διατηρήθηκε ως το τέλος της διοργάνωσης.
Σύστημα βαθμολογίας
Το σύστημα βαθμολογίας του πρωταθλήματος άλλαξε μία φορά:
Οι πρωταθλήτριες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιφέρειας από την περίοδο 1985-86 έως και την περίοδο 1987-88 όταν το πρωτάθλημα διεξαγόταν σε τρεις ομίλους.
Στον πίνακα που ακολουθεί παρουσιάζονται οι πρωταθλήτριες ομάδες κάθε ομίλου την περίοδο 1988-89 όταν το πρωτάθλημα διεξήχθη σε τέσσερις ομίλους.
Στον πίνακα που ακολουθεί παρουσιάζονται οι πρωταθλήτριες ομάδες κάθε περιφέρειας από την περίοδο 1989-90 έως και την περίοδο 1992-93 όταν το πρωτάθλημα διεξαγόταν σε τρεις ομίλους.
Στον πίνακα που ακολουθεί παρουσιάζονται οι πρωταθλήτριες ομάδες από την περίοδο 1993-94 έως και την περίοδο 2014-15 όταν το πρωτάθλημα διεξαγόταν ως ενιαία κατηγορία.
Κατακτήσεις ανά ομάδα
Ο πίνακας που ακολουθεί παρουσιάζει τις συνολικές κατακτήσεις πρωταθλήματος Δ΄ κατηγορίας ανά ομάδα. * Πρωταθλητής/τρία ομίλου.
Αριθμός ομάδων, προβιβασμός και υποβιβασμός ανά περίοδο
Ο αριθμός των ομάδων που συμμετείχαν στο πρωτάθλημα όπως και ο αριθμός των ομάδων που προβιβάζονταν και υποβιβάζονταν άλλαζε στην πορεία των ετών.
Συμμετοχές ανά ομάδα
Στη Δ΄ κατηγορία έχουν συμμετάσχει 130 διαφορετικές ομάδες. Ο πίνακας που ακολουθεί παρουσιάζει τις συμμετοχές κάθε ομάδας στο πρωτάθλημα.
1 Η ομάδα έχει 1 συμμετοχή με την ονομασία Ομόνοια Ορόκλινης και 1 ως Αλκή Ορόκλινη.
Εξωτερικοί σύνδεσμοι
Κατηγορία:Εθνικά πρωταθλήματα ποδοσφαίρου Δ΄ επιπέδου
Συγκρητική πολιτική
Ιστορικά παραδείγματα
Στο αποκορύφωμα του Ψυχρού Πολέμου, ο πρώην Πρόεδρος της Αργεντινής Χουάν Περόν (1946-1955, 1973-1974) όριζε ως θέση του δόγματός του (Περονισμός) την «τρίτη θέση», που ακροβατούσε μεταξύ του καπιταλισμού και του κομμουνισμού. Η συγκεκριμένη στάση αποτέλεσε τον προπομπό του κινήματος των αδεσμεύτων.